Neftçi PFK Avropa yarışlarında

**[[Neftçi PFK]] [[UEFA]] bayrağı altında** keçirilən və Azərbaycan klublarının qatıldığı 5 qitə turnirinin hamısında, ümumilikdə 22 dəfə iştirak edib.

## Tarixi
"Neftçi" avrokuboklarda ilk dəfə qələbə qazanan Azərbaycan klubu olub (1996-cı ildə Bakıda Bolqarıstan "Lokomotiv"i üzərində 2:1 hesablı qələbə), Çempionlar Liqasında 2 il ardıcıl mərhələ adlayıb (2004/05 və 2005/06 mövsümlərində), avrokuboklarda ilk səfər qələbəsinə nail olub (2005-ci ildə İslandiyada "Hafnarfyordur" üzərində 2:1 hesablı qələbə), avrokuboklarda iki mərhələ adlayan ilk komanda olub (2008-ci ildə İntertoto Kubokunda).

2011–12-ci il mövsümünün qalibi kimi Çempionlar Liqasına vəsiqə qazanmış "Neftçi" mübarizəyə ikinci mərhələdən başladı. Flaqman bu mərhələdə Gürcüstan çempionu "Zestafoni"ni iki oyunun nəticəsinə görə mübarizədən kənarlaşdırdı. Bakıda keçirilmiş ilk matçda rəqibini 3–0 hesabı ilə məğlub etmiş komandamız səfərdə rəqibi ilə heç-heçə etdi. 2–2. Növbəti mərhələdə Flaqman İsrailin "Kiryat Şmona" klubuna uduzsa da, Avropa Liqasının pley-off mərhələsində çıxış etmək imkanı əldə etdi. Pley-off mərhələsində Kiprin "APOEL" klubunu iki oyunun nəticəsinə görə 4–2 (1–1,3–1) məğlub etmiş Flaqman Azərbaycan futbolu tarixində avrokuboklarda qrup mərhələsinə vəsiqə qazanmış ilk klub oldu.

"Neftçi" Avropa Liqasının qrup mərhələsində, qitənin ən güclü 10 klubundan biri hesab edilən İtaliya "İnter"i, eləcə də Rusiyanın "Rubin" və Serbiyanın "Partizan" klubları ilə qarşılaşdı. "Partizan"la hər iki oyunda heç-heçə etmiş "Neftçi", "İnter"lə "Cüzeppe Meazza" stadionunda sülh bağladı. 2–2

UEFA Çempionlar Liqasının 2013–2014 mövsümündə 2-ci təsnifat mərhələsindən mübarizəyə başlayan "Neftçi" Albaniyanın "Skenderbeu" komandasına iki oyunun nəticəsinə görə ümumi hesabda 0–1 hesabıyla məğlub olaraq yarışı erkən tərk etməli oldu. Məhz bu uğursuzluqdan sonra Böyükağa Hacıyev istefa verdi və komanda müvəqqəti olaraq Tərlan Əhmədovun başçılıq etdiyi məşqçilər korpusuna həvalə edildi.

2013–2014-cü il mövsümündə Kubokun qalibi olan komanda UEFA Avropa Liqasının II təsnifat mərhələsindən yarışa başladı. Neftçi ilk öncə Sloveniyanın Koper komandasını iki oyunun nəticəsinə görə mübarizədən kənarlaşdırdı. Bakıdakı ilk matçda rəqibinə 1–2 hesabıyla məğlub olan komandamız səfərdə bunun əvəzini çıxdı. 2–0. Növbəti mərhələdə komandamız Gürcüstanın Çikura komandası ilə mübarizəyə davam etdi. Bakıdakı ilk oyunda qolsuz bərabərlik olsa da, komandamız səfərdə 3–2 hesabıyla layiqli qələbə qazandı və tarixində ikinci dəfə UEFA Avropa Liqasının Pley-Of mərhələsinə adladı. Bu dəfə komandamızın bəxtinə 2 il öncə qrup mərhələsindən bizə tanış olan Serbiyanın Partizan klubu düşdü. İlk oyun səfərdə keçirildi. Səfərdəki oyunda komandamız 2 erkən qol vursa da sonrada 3 qol buraxdı və qələbəni əldən verdi. Cavab qarşılaşması da uğurlu alınmadı və komandamız 1–2 hesabı ilə məğlub olub Avropa macərasını Pley-Of mərhələsində başa vurdu. İkinci dəfə qrupa vəsiqə qazana bilməyən Böyükağa Hacıyev bundan sonra istefa verdi.

## UEFA turnirlərindəki statistika
Mənbə: uefa.comSon yenilənmə: 31 dekabr 2023 ilə olan məlumat.

### UEFA turnirlərindəki oyunlar

## UEFA turnirlərində "Neftçi"nin Azərbaycan ilkləri
* İlk dəfə Çempionlar Liqasında oynayan klub: Neftçi — Lodz Vidzev (Polşa) 0:2 (1997/98 Çempionlar Liqası, I m. 23.07.1997 Bakı. Tofiq Bəhramov adına Respublika Stadionu)
* İlk qazanılan xal: Neftçi — APOEL (Cənubi Kipr) 0:0 (1995/96 UEFA Kuboku, I m. 22.08.1995 Sumqayıt. Mehdi Hüseynzadə adına Sumqayıt şəhər stadionu)
* İlk qazanılan qələbə: Neftçi — Lokomotiv Sofiya (Bolqarıstan) 2:1 (1996/97 UEFA Kuboku, I m. 17.07.1996 Bakı. Tofiq Bəhramov adına Respublika Stadionu)
* İlk dəfə bir mövsümdə 2 mərhələ keçən klub: Neftçi (2008 İntertoto Kuboku I–II m.)
* İlk dəfə qrup mərhələsinə vəsiqə qazanan klub: Neftçi (2012/13 Avropa Liqası)
* Qrup mərhələsində ilk oyun: Partizan (Serbiya) — Neftçi 0:0 (2012/13 Avropa Liqası 20.09.2012 H qrupu I tur. Belqrad. Partizan stadionu)
* Qrup mərhələsində ilk xal: Partizan (Serbiya) — Neftçi 0:0 (2012/13 Avropa Liqası 20.09.2012 H qrupu I tur. Belqrad. Partizan stadionu)
* Qrup mərhələsində ilk qol: Nikolas Kanales 53 dəq. Neftçi — İnter (İtaliya) 1:3 (2012/13 Avropa Liqası 04.10.2012 H qrupu II tur. Bakı. Tofiq Bəhramov adına Respublika Stadionu)
* Azərbaycan klublarının avrokuboklarda ən böyük hesablı qələbəsi 2019-cu il 18 iyul tarixində Neftçi — Speranța Nisporeni oyununda qeydə alınıb 6–0.

## İstinadlar